laion/Wikipedia-Exotic huggingface dataset:
সাইভার্ট স্যামুয়েলসন

সাইভার্ট ভস স্যামুয়েলসন (ইংরেজি: Sivert Samuelson; জন্ম: ২১ নভেম্বর, ১৮৮৩ - মৃত্যু: ১৮ নভেম্বর, ১৯৫৮) নাটাল উপনিবেশের নিউ হ্যানোভারের কাছাকাছি ইয়র্ক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি অফ স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন সাইভার্ট স্যামুয়েলসন। সাইভার্ট স্যামুয়েলসন নিচেরসারির ডানহাতি ব্যাটসম্যান ও ধীরগতিসম্পন্ন ডানহাতি অফস্পিন বোলার হিসেবে খেলতেন। ১৯০৮-০৯ মৌসুম থেকে ১৯২২-২৩ মৌসুম পর্যন্ত সাইভার্ট স্যামুয়েলসনের প্রথম-শ্রেণীর খেলোয়াড়ী জীবন চলমান ছিল। নিজস্ব তৃতীয় প্রথম-শ্রেণীর খেলায় এমসিসির বিপক্ষে এক ইনিংসে পাঁচ-উইকেট দখল করেন। ফলশ্রুতিতে ১৯০৯-১০ মৌসুমে সিরিজের চূড়ান্ত টেস্ট খেলার সুযোগ লাভ করেন। ১৯১০-১১ মৌসুমের কারি কাপে নাটালের পক্ষে মাত্র এক মৌসুম খেলেন। গ্রিকুয়াল্যান্ড ওয়েস্ট ও অরেঞ্জ ফ্রি স্টেট - এ দুই দলের বিপক্ষে প্রত্যেকটিতে ১৩ উইকেট পেয়েছিলেন। ১৩.৮৭ গড়ে ঐ মৌসুমে ৪১ উইকেট দখল করেছিলেন তিনি। কিন্তু পরের মৌসুমে মাত্র কয়েকটি খেলায় অংশ নিয়েছিলেন তিনি। প্রায় এক দশক পর ১৯২২-২৩ মৌসুমে এমসিসির বিপক্ষে আর একটি খেলায় অংশ নিয়েছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সাইভার্ট স্যামুয়েলসন। ১১ মার্চ, ১৯১০ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। কেপটাউনের নিউল্যান্ডসে অনুষ্ঠিত ঐ টেস্টে সফরকারী ইংল্যান্ড দলের জ্যাক হবসের ১৮৭ রানের কল্যাণে ৪১৭ রান তুলে ও তিনি কোন উইকেট লাভে ব্যর্থ হন। উভয় ইনিংসেই তিনি ১১ নম্বরে ব্যাট হাতে মাঠে নেমেছিলেন। ১৮ নভেম্বর, ১৯৫৮ তারিখে ৭৫ বছর বয়সে নাটাল প্রদেশের ডারবান এলাকায় সাইভার্ট স্যামুয়েলসনের দেহাবসান ঘটে। "South Africa – Players by Test cap"। ESPNCricinfo। সংগ্রহের তারিখ ৮ আগস্ট ২০১৯।  "South Africa – Test Batting Averages"। ESPNCricinfo। সংগ্রহের তারিখ ৮ আগস্ট ২০১৯।  Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 311. "South Africa v England, 1909-10 (Fifth Test)"। CricketArchive। সংগ্রহের তারিখ ২৪ ডিসেম্বর ২০১৭।  বিলি জাল্ক লুইস স্ট্রিকার সানফয়েল সিরিজ এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে সাইভার্ট স্যামুয়েলসন (ইংরেজি) ক্রিকেটআর্কাইভে সাইভার্ট স্যামুয়েলসন (সদস্যতা প্রয়োজনীয়) (ইংরেজি)
অরুণ রায়

অরুণ রায় একজন বাংলাদেশী চিত্রগ্রাহক। তিনি বধূ বিদায় (১৯৭৮), জনি (১৯৮৩) এবং ভাইজান (১৯৮৯) চলচ্চিত্রের জন্য তিনবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) পেয়েছিলেন । আনোয়ারা - ১৯৬৭ দুই ভাই - ১৯৬৮ জাহান বাজে শেহনাই - ১৯৬৮ সংসার - ১৯৬৮ দাগ - ১৯৬৮ বিজলি - ১৯৬৯ একই অঙ্গে এত রূপ - ১৯৭০ স্টপ জেনোসাইড - ১৯৭১ নাচের পুতুল - ১৯৭১ এ স্টেট ২ বোর্ন - ১৯৭১ একটি রাজ্য জন্ম হয় - ১৯৭২ জীবন সংগীত - ১৯৭২ ধীরে বহে মেঘনা - ১৯৭৩ দোস্ত দুশমন - ১৯৭৭ বধূ বিদায় - ১৯৭৮ আরাধনা - ১৯৭৯ চন্দ্রলেখা - ১৯৮০ রজনীগন্ধা - ১৯৮২ লালু বুলু - ১৯৮৩ জননী - ১৯৮৩ সুররিনদের - ১৯৮৭ ভাইজান - ১৯৮৯ মায়ের আশীর্বাদ - ১৯৯৩ কালিয়া - ১৯৯৪ বাংলার নায়ক - ১৯৯৫ টাইগার - ১৯৯৭ জাতীয় চলচ্চিত্র পুরস্কার Rashed Shaon। "চার দশকে আমাদের সেরা চলচ্চিত্রগুলো"। bdnews24। আগস্ট ২০, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।  Fazle Elahi। "সাদাকালোয় সোনালি দিন"। Bonik Barta। ২০১৫-১০-১২ তারিখে মূল থেকে আর্কাইভ করা। সংগ্রহের তারিখ অক্টোবর ৮, ২০১৫।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" [List of the winners of National Film Awards (1975-2012)]। Government of Bangladesh। Bangladesh Film Development Corporation। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৯।  ইন্টারনেট মুভি ডেটাবেজে অরুণ রায় (ইংরেজি)
উইলিয়াম হার্ভে

উইলিয়াম হার্ভে ( ১লা এপ্রিল ১৫৭৮– ৩রা জুন ১৬৫৭) ছিলেন একজন ইংরেজ চিকিৎসক যিনি শারীরবিদ্যা ও চিকিৎসাশাস্ত্রে অভূতপূর্ব অবদান রেখেছেন। মানুষের দেহ আর রোগ নিয়ে যাঁরা গবেষণা করে গেছেন তাদের মধ্যে উইলিয়াম হার্ভে অন্যতম। আজ থেকে প্রায় চারশো বছর আগে মানুষের দেহের ভেতর রক্তের পদ্ধতিগত চলাচলের প্রক্রিয়াটি সম্পূর্ণরূপে এবং বিস্তারিত তিনিই প্রথম বুঝতে পেরেছিলেন। এর আগে রক্ত চলাচল সম্পর্কে কারও সঠিক ধারণা ছিল না। শরীরের বিভিন্ন অংশ থেকে রক্তশিরা পথে হৃৎপিণ্ডে আসে এবং হৃৎপিণ্ড থেকে ধমনীর মাধ্যমে বিভিন্ন অংশে সঞ্চালিত হয়, এটা সর্বপ্রথম হার্ভেই বলেছিলেন। এই প্রতিভাবান চিকিৎসক এর সম্মানার্থে ১৯৭৩ সালে তার জন্মস্থান 'ফোকস্টনে'র নিকটে 'অ্যাশফোর্ড' শহরে 'দ্যা উইলিয়াম হার্ভে হাসপাতাল' নির্মাণ করা হয়। হার্ভের পিতা থমাস হার্ভে ছিলেন ফোকস্টনের একজন জুরাৎট, ১৬০০ সালে তিনি সেখানকার মেয়র হয়েছিলেন। নথিপত্র ও ব্যক্তিগত বর্ণনা থেকে জানা যায় তিনি ছিলেন সর্বোপরি একজন অবিচল, পরিশ্রমী এবং প্রখর বুদ্ধিমত্তা সম্পন্ন লোক। তার সুখ্যাতির চর্চা হতো চারদিকে যার কিছুটা হার্ভের ব্যক্তিগত জীবনেও সুফল বয়ে এনেছিল। তিনি এতটাই জনপ্রিয় ছিলেন যে, এসসিক্সের চিংওয়েল শহরে 'রোলস পার্কে'র ডাইনিংয়ের কেন্দ্রীয় দেয়ালের এখনো তার পোট্রেট শোভা পাচ্ছে। সাত ভাই ও দুই বোনের মধ্যে হার্ভে ছিলেন বয়োজ্যেষ্ঠ। হার্ভের প্রাথমিক শিক্ষা শুরু হয়েছিল ফোকস্টনে, সেখানে তিনি ল্যাটিন শিখতেন। তারপর তিনি ৫ বছর  কিংস্ বিদ্যালয়ে যান। এরপর ১৫৯৩ সালে তিনি ক্যামব্রিজের 'গনভিল অ্যান্ড কাইজ কলেজ' থেকে ম্যাট্রিকুলেশন পাস করেন। হার্ভে ১৫৯৭ সালে কাইজ থেকে বি এ পাস করেন । এরপর তিনি ফ্রান্স ও জার্মানি হয়ে ইতালি পাড়ি জমান এবং ১৫৯৯ সালে সেখানে তিনি 'পাদুয়া বিশ্ববিদ্যালয়ে' ভর্তি হন‌।‌ ২৫ শে এপ্রিল ১৬০২ সালে মাত্র ২৪ বছর বয়সে হার্ভে পাদুয়া বিশ্ববিদ্যালয় থেকে 'ডক্টর অব মেডিসিন'এ স্নাতক সম্পন্ন করেন। শিক্ষকরা তার দক্ষতা, মেধা, আগ্রহ ও স্মৃতিশক্তিতে এতটাই মুগ্ধ হন যে অল্পদিনেই তিনি সকলের মনে বিরাট এক আশার সঞ্চার করেন। পরীক্ষায়ও তিনি চমৎকার ভাবেই নিজেকে জানান দেন।
আবু হেনা বাবলু

আবু হেনা বাবলু একজন বাংলাদেশি চিত্রগ্রাহক। তিনি পিতা মাতা সন্তান (১৯৯১) চলচ্চিত্রের জন্য সেরা চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন। গড়মিল - ১৯৭৬ অশিক্ষিত - ১৯৭৮ গাংচিল - ১৯৮০ কুরবানী - ১৯৮৫ আশান্তি - ১৯৮৬ লালু মাস্তান - ১৯৮৭ পিতা মাতা সন্তান - ১৯৯১ লক্ষীর সংসার - ১৯৯২ কথা দাও - ১৯৯৭ "চার দশকে আমাদের সেরা চলচ্চিত্রগুলো"। bdnews24। আগস্ট ২০, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।  "সাদাকালোয় সোনালি দিন"। বণিক বার্তা। ২০১৫-১০-১২ তারিখে মূল থেকে আর্কাইভ করা। সংগ্রহের তারিখ অক্টোবর ৮, ২০১৫।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। fdc.gov.bd। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  ইন্টারনেট মুভি ডেটাবেজে আবু হেনা বাবলু (ইংরেজি) আবু হেনা বাবলু - বাংলা মুভি ডাটাবেজ
এক্সট্রিম চ্যাম্পিয়নশিপ রেসলিং

এইচএইচজি কর্পোরেশন, এক্সট্রিম চ্যাম্পিয়নশিপ রেসলিং (ইসিডাব্লিউ) একটি বিলুপ্ত পেশাদারি কুস্তি সংস্থা, এটি প্রতিষ্ঠিত হয়েছিলো ১৯৯২ সালে ফিলেডেল্ফিয়া, পেন্সিলভেনিয়ায়। ১৯৯৩ সালে পল হেইম্যান সংস্থাটি অধিগ্রহণ করেন এবং এর নাম ইস্টার্ন থেকে এক্সট্রিম রাখেন। পল হেইম্যানের আন্তর্জাতিক মানের দিকনির্দেশনার ফলে অতি দ্রুত সংস্থাটি নতুন তারকা তৈরি করতে থাকে এবং আমেরিকার তৃতীয় সর্বোচ্চ রেসলিং ব্র‍্যান্ড তৈরিতে সমর্থ হয়। সংস্থাটি একসময় প্রতিযোগিতা করেছে ডাব্লিউডাব্লিউই এবং ডাব্লিউসিডাব্লিউ এর মতো নামিদামি ব্র‍্যান্ডের সাথে। এইছএইছজি ক্ষতির মুখে পড়তে থাকে ২০০১ সালে নতুন টেলিভিশন চুক্তি থেকে বিরত থাকে এবং ওয়ার্ল্ড রেসলিং ইন্টারটেইনমেইন্ট তাদেরকে দেউলিয়ার হাত থেকে বাচায় এবং তাদের কিছু অংশ কিনে নেয়। কিছু অংশ কেনার পর ইসিডাব্লিউকে তারা তাদের তৃতীয় ব্র‍্যান্ড হিসেবে একে ঘোষণা করে। তাদের বাকি দুই ব্র‍্যান্ড হলো র এবং স্ম্যাকডাউন। এর শেষ পর্ব সম্প্রচার হয় ২৬ ফেব্রুয়ারি ২০১০ সালে,এরপর একে নতুন নাম সাইফাই দেয়া হয়। জোয়েল গুডহার্ট ১৯৮৯ সালে ট্রি-স্ট্যাট রেসলিং এলায়েন্স এর ব্যানারে এসিডাব্লিউ প্রতিষ্ঠা করেছিলেন। ১৯৯২ সালে গুডহার্ট টড গর্ডন এর কাছে তার শেয়ার বিক্রি করে দেন, যিনি এর নাম বদলে ইস্টার্ন চ্যাম্পিয়নশিপ রেসলিং রাখেন। যখন ইস্টার্ন চ্যাম্পিয়নশিপ রেসলিং প্রতিষ্ঠা করা হয় তখন এটি ন্যাশনাল রেসলিং এর সদস্য ছিলো না। এই সময় এডি গিলবার্ট, মার্চ ১৯৯৩ সালে স্পোর্টস চ্যানেল ফিলেডেল্ফিয়ায় সম্প্রচার করার ব্যবস্থা করে দেন। গিলবার্ট যখন টড গোর্ডন এর সাথে বের হয়ে যান, তখন সেপ্টেম্বর ১৯৯৩ সালে ২৮ বছর বয়সী স্থায়ী ব্যবসায়ী পল হেইম্যানকে তার জায়গায় নিয়োগ দেওয়া হয়, যিনি মাত্রই ডাব্লিউসিডাব্লিউ থেকে বরখাস্ত হয়েছিলেন। "সংরক্ষণাগারভুক্ত অনুলিপি"। ২৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৯।  http://wrestlingperspective.com/legal/2006/hhg.html Interviews Williams, Scott (২০০৬)। Hardcore History: The Extremely Unauthorized Story of ECW। Sports Publishing LLC। আইএসবিএন 978-1-59670-021-5।  Doors Open and Doors Close Loverro, Thom (2006). The Rise and Fall of ECW. Pocket Books. আইএসবিএন ৯৭৮-১-৪১-৬৫১৩১২-৪. p. 61 Hardcore History: The Extremely Unauthorized Story of ECW (আইএসবিএন ১-৫৯৬৭০-০২১-১) – Scott Williams The Rise and Fall of ECW (আইএসবিএন ১-৪১৬৫-১০৫৮-৩) – Thom Loverro for World Wrestling Entertainment Turning the Tables (আইএসবিএন ১-৯০৫৩৬৩-৭৮-৮) – John Lister Sex, Drugs, and Wrestling – The Truth, The Lies, and the Extreme – a Rob Van Dam story – Tod Gordon উইকিমিডিয়া কমন্সে এক্সট্রিম চ্যাম্পিয়নশিপ রেসলিং সংক্রান্ত মিডিয়া রয়েছে। Official website Official Website of World Wrestling Entertainment (WWE)'s Extreme Championship Wrestling (ECW) Hardcore Memories - ECW Nostalgia and History Wrestling-Titles.com: ECW Solie.org - ECW Title Histories The Wrestling Follower - Eastern Championship Wrestling Results Archive 100th Episode in ECW-WWE era and The Mass Transit Incident (Spanish) ECW Information at Pro-Wrestling Edge
যুক্তরাষ্ট্র ক্রিকেট

যুক্তরাষ্ট্র ক্রিকেট আন্তর্জাতিক ক্রিকেট কাউন্সিলের (আইসিসি) সহযোগী সদস্য হিসাবে মার্কিন যুক্তরাষ্ট্র ক্রিকেটের পরিচালনা কমিটি। এটি আত্মপ্রকাশ করে ২০১৭ সালের ২৪ সেপ্টেম্বর, ২০১৭ সালের জুনে আইসিসি থেকে বহিস্কার হওয়া যুক্তরাষ্ট্র ক্রিকেট অ্যাসোসিয়েশনের প্রস্তাবিত উত্তরসূরি হিসাবে কাজ করবে। ২০১৭ সালের জুনে, আইসিসি ইউএসএসিএকে আইসিসি থেকে বহিষ্কার করার পক্ষে ভোট দিয়েছিল, আর এটি করার পেছনের কারণ ছিল যুক্তরাষ্ট্রে খেলাধুলা প্রশাসনের সহিত জড়িত থাকার বিষয়গুলির কারণে। একটি নতুন বোর্ড গঠনের আগ পর্যন্ত মার্কিন যুক্তরাষ্ট্রের জাতীয় দলের নিয়ন্ত্রণ আইসিসি আমেরিকার হাতে তুলে দেওয়া হয়েছিল। ২০১৭ সালের ২৪ সেপ্টেম্বর, (১৮৮৮ সালের কানাডা-মার্কিন যুক্তরাষ্ট্রের ক্রিকেট ম্যাচের বর্ষপূর্তি এবং কেএ আটি কাপে কানাডা-মার্কিন যুক্তরাষ্ট্রের খেলায় মার্কিন যুক্তরাষ্ট্রের জয়ের আনন্দে) ডেনভার ভিত্তিক গ্রুপ অ্যাড্রেনালিন কর্তৃক একটি লোগো সহ "ইউএসএ ক্রিকেট" বা "যুক্তরাষ্ট্র ক্রিকেট" নামে একটি নতুন প্রস্তাবিত সংস্থা অনুমোদনের জন্য ঘোষণা করে। নতুন সংস্থা জানায় যে এর লক্ষ্য হচ্ছে "মূলধারার" দর্শকদের মাঝে খেলাটির জন্য জনপ্রিয়তা বৃদ্ধি করা (মূলত অন্যান্য অঞ্চল থেকে আগত দর্শকদের ক্ষেত্রে)। প্রস্তাবিত সংস্থাটির প্রজেক্ট ম্যানেজার এরিক পার্থেন বর্ণনা করেছিলেন যে এটি একটি "নতুন শুরু" মাত্র, যা অতীতের স্মৃতিগুলিকে "উদ্‌যাপন করবে" এবং "ভবিষ্যতের দিকে তাকিয়ে এগিয়ে যাবে"। যুক্তরাষ্ট্র ক্রিকেট ২০১৮ সালের মাঝামাঝি সময়ে তার প্রথম স্বতন্ত্র বোর্ড নির্বাচন করেছে। নভেম্বরে ২০১৮ সালে, যুক্তরাষ্ট্র ক্রিকেট ২০২১ সালের মধ্যে আশেপাশের দলগুলোকে নিয়ে একটি ঘরোয়া টি-টোয়েন্টি লীগ প্রতিষ্ঠার একটি অনুরোধ জানিয়েছিল। যার লক্ষ্য হচ্ছে বিদ্যমান অনুরাগীদের আবারো যুক্ত করা এবং ক্রিকেটের প্রতি সংস্থাটির গঠনমূলক দৃষ্টিভঙ্গিকে সমর্থন করার জন্য নতুন অনুরাগীদের তৈরী করা এবং সমগ্র যুক্তরাষ্ট্র জুড়ে টেকসই ক্রিকেট অবকাঠামোর মানোন্নয়ন করা। (উল্লেখ্য, কেন্দ্রীয় ব্রোওয়ার্ড আঞ্চলিক পার্কটি দেশের একমাত্র আইসিসি অনুমোদিত ক্রিকেট গ্রাউন্ড) জানুয়ারী ২০১৯, যুক্তরাষ্ট্র ক্রিকেট আনুষ্ঠানিকভাবে আইসিসির ১০৫তম সহযোগী সদস্য হিসাবে অনুমোদন লাভ করে। মে ২০১৯, যুক্তরাষ্ট্র ক্রিকেট ঘোষণা করে যে, আমেরিকান ক্রিকেট এন্টারপ্রাইজেজ (এসিই) এর তরফ থেকে প্রস্তাবিত টি-টোয়েন্টি লীগে $১ বিলিয়ন মার্কিন ডলার বিনিয়োগের জন্য বিড গ্রহণ করেছে; এসিইর অংশীদারদের মধ্যে রয়েছেন দ্য টাইমস গ্রুপের সত্যান গজওয়ানি এবং ভিনিত জৈন, এবং উইলো টিভি প্রতিষ্ঠাতা সমীর মেহতা এবং বিজয় শ্রীনিবাসন। এসিই তাদের বিনিয়োগটি করবে লীগ (মানোন্নয়ন এবং পেশাদার), সুবিধা এবং মার্কিন জাতীয় দলগুলির সহায়তা সরবরাহ ক্ষেত্রে। "USACA expelled by the ICC"। ESPNcricinfo। সংগ্রহের তারিখ সেপ্টেম্বর ২৫, ২০১৭।  "New American governing body branded as USA Cricket"। ESPNcricinfo। সংগ্রহের তারিখ ডিসেম্বর ২০, ২০১৭।  Gladson, J.A.C. (সেপ্টেম্বর ২৬, ২০১৭)। "USA Cricket getting closer to becoming a new federation"। Times of India। সংগ্রহের তারিখ নভেম্বর ৮, ২০১৭।  "USA plan to launch their T20 League in 2021"। ESPNcricinfo (ইংরেজি ভাষায়)। ২০১৮-১১-২৭। সংগ্রহের তারিখ ২০১৯-০৬-২১।  "USA formally approved to rejoin ICC as Associate Member under USA Cricket"। ESPN Cricinfo। সংগ্রহের তারিখ জানুয়ারি ৮, ২০১৯।  "USA Cricket receives $1 billion boost to develop T20 league"। ESPNcricinfo (ইংরেজি ভাষায়)। ২০১৯-০৫-২৫। সংগ্রহের তারিখ ২০১৯-০৬-২২।
হাসান আহমেদ

হাসান আহমেদ একজন বাংলাদেশী চিত্রগ্রাহক। তিনি ঘরের শত্রু (১৯৯৪), ঘানি(২০০৬) এবং গহীনে শব্দ (২০১০) চলচ্চিত্রের জন্য শ্রেষ্ঠ চিত্রগ্রাহক বিভাগে তিনবার জাতীয় চলচ্চিত্র পুরস্কার লাভ করেন। বীর পুরুষ - ১৯৮৮ বজ্র মুষ্টি - ১৯৮৯ সন্ত্রাস - ১৯৯১ টপ রংবাজ - ১৯৯১ ঘর ভাঙ্গা ঘর - ১৯৯২ উত্থান পতন - ১৯৯২ বেপরোয়া - ১৯৯২ ঘাতক- ১৯৯৪ কমান্ডার - ১৯৯৪ ঘরের শত্রু - ১৯৯৪ বিশ্বপ্রেমিক -১৯৯৫ মহা মিলন - ১৯৯৫ পালাবি কোথায় - ১৯৯৭ ভন্ড - ১৯৯৮ ম্যাডাম ফুলি - ১৯৯৯ পাগলা ঘণ্টা - ১৯৯৯ যোদ্ধা - ২০০০ বিচ্ছু বাহিনী - ২০০১ লাল সবুজ - ২০০৫ ঘানি - ২০০৬ ডাক্তার বাড়ি- ২০০৭ রাজা সূর্য খা - ২০১২ "চার দশকে আমাদের সেরা চলচ্চিত্রগুলো"। bdnews24। আগস্ট ২০, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।  "সাদাকালোয় সোনালি দিন"। বণিক বার্তা। ২০১৫-১০-১২ তারিখে মূল থেকে আর্কাইভ করা। সংগ্রহের তারিখ অক্টোবর ৮, ২০১৫।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। fdc.gov.bd। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  ইন্টারনেট মুভি ডেটাবেজে হাসান আহমেদ (ইংরেজি)
বেনাইন টিউমার

বেনাইন টিউমার এমন এক গুচ্ছ কোষের সমষ্টি বা টিউমার যা প্রতিবেশী কলাকে আক্রমণ করতে বা মেটাস্ট্যাসাইজ করতে পারে না। অবশ্য্য এ ধরনের টিউমার কখনো কখনো খুব বড়ো আকৃতি ধারণ করতে পারে। সম্পূর্ণ অপসারণের পর এ ধরনের টিউমার সাধারণত আমার ফিরে আসে না, অপরদিকে ম্যালিগন্যান্ট টিউমার সাধারণত বার বার হয়। শরীরের অন্যান্য অংশের বেনাইন টিউমারের চেয়ে মস্তিষ্কের বেনাইন টিউমার জীবনের জন্য হুমকি হয়ে দেখা দিতে পারে। ম্যালিগন্যান্ট টিউমারের চেয়ে বেনাইন টিউমার খুবই ধীরে বৃদ্ধি পায় এবং টিউমারের কোষের বিভাজন বৈশিষ্ট্যগুলোও স্বাভাবিক হয়। এটি সাধারণত বাহ্যিক পৃষ্ঠ (যোজক কলার আবরণী) দ্বারা ঘেরা থাকে বা এপিথেলিয়ামের সাথে অবস্থান করে। বেনাইন টিউমারের সাধারণ উদাহরণের মধ্যে রয়েছে আঁচিল ও জরায়ুর ফাইব্রয়েড। যদিও বেনাইন টিউমার মেটাস্ট্যাসাইজড হয় না বা আশেপাশের কলায় কোনো সংক্রমণ ঘটায় না, তার পরেও এ ধরনের টিউমার স্বাস্থ্যের ওপর নেতিবাচক প্রভাব ফেলতে পারে। এ ধরনের টিউমারের বৃদ্ধিতে শরীরের ওপর ভরের প্রভাব পড়তে পারে যা আশেপাশের কলার ওপর চাপ প্রয়োগ করা করা ও স্নায়ুকোষের ক্ষতি করা, শরীরের একটি নির্দিষ্ট স্থানে প্রয়োজনীয় রক্ত সরবরাহে বাধা প্রধান করা, টিস্যুর মৃত্যুসহ অঙ্গেরও ক্ষতি করতে পারে। বেনাইন টিউমারের এ ধরনের নেতিবাচক প্রভাব আরও মারাত্মকভাবে দেখা দিতে পারে যদি টিউমার একটি করোটিই, ফুসফুসের নালী, সাইনাস বা হাড়ের ভেতরের মতো বদ্ধ জায়গায় সৃষ্টি হয়। অন্তঃক্ষরা কলার টিউমারের ক্ষেত্রে নির্দিষ্ট কিছু হরমোন প্রয়োজনের চেয়ে অতিরিক্ত মাত্রার তৈরি হতে পারে, বিশেষ করে যখন কোষগুলো টিউমারের সাথে পার্থক্যসৃষ্টিকারী। এধরনের জটিলতার উদাহরণ হিসেবে থাইরয়েড এডিনোমাস ও এড্রিনোকর্টিকাল এডিনোমাসের নাম উল্লেখ করা যেতে পারে। যদিও বেশিরভাগ বেনাইন টিউমার জীবনের জন্য হুমকির কারণ নয়, কিন্তু কিছু ধরনের টিউমারের টিউমার প্রগ্রেশন প্রক্রিয়ায় ক্যান্সারমূলক (ম্যালিগন্যান্ট) হয়ে ওঠার সম্ভাবনা থাকে। এই কারণে এবং সম্ভাব্য নেতিবাচক স্বাস্থ্যঝুঁকির বিবেচনায় কিছু ধরনের বেনাইন টিউমার অস্ত্রোপচারের মাধ্যমে অপসারণ করা হয়। "What Is Cancer?"। National Cancer Institute (ইংরেজি ভাষায়)। সংগ্রহের তারিখ ২০১৭-১১-২৬।  Wilson, Kathleen Atkins; Waugh, Anne (২০০৬)। Ross and Wilson anatomy and physiology in health and illness। Churchill Livingstone। পৃষ্ঠা 53–54। আইএসবিএন 0-443-10101-9।  Nunn, Laura Silverstein; Silverstein, Alvin (২০০৬)। Cancer। Twenty-First Century Books। পৃষ্ঠা 11–12। আইএসবিএন 0-7613-2833-5।  David Lowell Strayer; Raphael Rubin (২০০৮)। Rubin's pathology: clinicopathologic foundations of medicine। Wolters Kluwer/Lippincott Williams & Wilkins। পৃষ্ঠা 138–139। আইএসবিএন 0-7817-9516-8।  Ober, William B.; Martini, Frederic (২০০৬)। Fundamentals of anatomy & physiology। Pearson Benjamin Cummings। আইএসবিএন 0-321-31198-1।  Clark WH (অক্টোবর ১৯৯১)। "Tumour progression and the nature of cancer": 631–44। ডিওআই:10.1038/bjc.1991.375। পিএমআইডি 1911211। পিএমসি 1977704 ।  Reece, Jane; Campbell, Neil (২০০৫)। Biology। Pearson Benjamin Cummings। পৃষ্ঠা 232। আইএসবিএন 0-321-27045-2।
কালিদাস রায়

কালিদাস রায় (২২ জুন ১৮৮৯ — ২৫ অক্টোবর ১৯৭৫) ছিলেন রবীন্দ্রযুগের বিশিষ্ট রবীন্দ্রানুসারী কবি, প্রাবন্ধিক ও পাঠ্যপুস্তক রচয়িতা। তার রচিত কাব্যগুলির মধ্যে তার প্রথম কাব্য কুন্দ (১৯০৭), কিশলয় (১৯১১), পর্ণপুট (১৯১৪), ক্ষুদকুঁড়া (১৯২২) ও পূর্ণাহুতি (১৯৬৮) বিশেষ প্রশংসা লাভ করে। গ্রামবাংলার রূপকল্প অঙ্কনের প্রতি আগ্রহ, বৈষ্ণবপ্রাণতা ও সামান্য তত্ত্বপ্রিয়তা ছিল তার কবিতাগুলির বৈশিষ্ট্য। তিনি আনন্দ পুরস্কার লাভ করেছিলেন। ১৮৮৯ সালের ২২ জুন বর্ধমান জেলার কড়ুই গ্রামে কালিদাস রায়ের জন্ম। তিনি ছিলেন চৈতন্যদেবের জীবনীকার লোচনদাসের বংশধর। কালিদাসের শৈশব কেটেছিল মুর্শিদাবাদ জেলার বহরমপুর শহরে। সেখান থেকে বিএ পরীক্ষায় উত্তীর্ণ হয়ে তিনি শিক্ষকতার বৃত্তি গ্রহণ করেন। কলকাতার ভবানীপুরের মিত্র ইনস্টিটিউশনে দীর্ঘকাল শিক্ষকতা করেছিলেন তিনি। ১৯৭৫ সালে টালিগঞ্জে 'সন্ধ্যার কুলায়' নামক নিজস্ব বাসভবনে শেষ নিঃশ্বাস ত্যাগ করেন কালিদাস রায়। ১৯১৩ সালে রংপুরের উলিপুর মহারাণী স্বর্ণময়ী হাইস্কুলের সহশিক্ষক হিসেবে তার কর্মজীবন শুরু হয়। পরে ঐ স্কুলের প্রধান শিক্ষকের দায়িত্ব পালন করেন সাত বছর। তারপরে (১৯২০-৩১) দক্ষিণ চবিবশ পরগনার বড়িশা হাইস্কুলে শিক্ষকতা করার ১১ বছর পর রায়বাহাদুর দীনেশচন্দ্র সেনের সহায়তায় তিনি কলকাতার মিত্র ইনস্টিটিউশনের ভবানীপুর শাখায় সহকারী শিক্ষকরূপে যোগদান করেন এবং ১৯৫২ সালে অবসর গ্রহণের পূর্ব পর্যন্ত এ পদে অধিষ্ঠিত ছিলেন। তিনি রবীন্দ্র-ভাবধারায় প্রভাবিত হয়ে তিনি কাব্যচর্চা শুরু করেন। এরপরে কবিতা, ছোটগল্প, রম্য সাহিত্য ইত্যাদি রচনা করেন। 'বেতালভট্ট' ছদ্মনামে লিখিত বহু রসরচনা পাঠক সমাজে সমাদৃত। কুন্দ(১৯০৭), পর্ণপূট (১৯১৪ প্রথম খন্ড,১৯২১ দ্বিতীয় খন্ড), ব্রজবেণু(১৯১৬), বল্লরী(১৯১৫), ক্ষুদকুঁড়া(১৯২২), লাজাঞ্জলি(১৯২৪), রসকদম্ব(১৯২৩), হৈমন্তী(১৯৩৫), বৈকালী(১৯৪০), গাথাঞ্জলি(১৯৫৮), সন্ধ্যামণি(১৯৫৮), পূর্ণাহুতি(১৯৬৮), দিন ফুরানোরর গান(১৯৮৪), তথাগত (১৯৯৪)। পদাবলী সাহিত্য, প্রাচীন বঙ্গ সাহিত্য পরিচয়, সাহিত্য প্রসঙ্গ, প্রাচীন বঙ্গসাহিত্য, শরৎ সাহিত্য চনক সংহিতা চালচিত্র রঙ্গচিত্র গাথাঞ্জলি(১৯৬১), গাথাকাহিনী(১৯৬৪), তৃণদল(১৯৭০), গাথামঞ্জরী(১৯৭৪), মণীষী বন্দনা(১৯৭৬), গাথাবলী(১৯৭৮)। সাহিত্যকর্মের অবদানের জন্য কালিদাস অনেক সম্মানে ভূষিত হয়েছেন। তিনি রংপুর সাহিত্য পরিষদ ‘কবিশেখর’ উপাধি (১৯২০), কলকাতা বিশ্ববিদ্যালয়ের ‘জগত্তারিণী স্বর্ণপদক’ (১৯৫৩) ও ‘সরোজিনী স্বর্ণপদক’, বিশ্বভারতীর ‘দেশিকোত্তম’ উপাধি, পশ্চিমবঙ্গ সরকারের ‘রবীন্দ্র পুরস্কার’ (১৯৬৩) এবং রবীন্দ্রভারতী বিশ্ববিদ্যালয়ের সম্মানসূচক ডিলিট ডিগ্রি (১৯৭১) প্রদান করেন। তিনি ১৯৭৫ সালের ২৫ অক্টোবর কলকাতায় মারা যান। "কবি শেখর কালিদাস রায়ের জন্মদিন আজ"। ABNEWS24। সংগ্রহের তারিখ ২০২৪-০৪-২৭।  Some Alumni of Scottish Church College in 175th Year Commemoration Volume. Scottish Church College, April 2008, p. 589 সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১২১-২২। jagonews24.com। "আজকের এই দিনে / কবিশেখর কালিদাস রায়ের জন্ম"। jagonews24.com (ইংরেজি ভাষায়)। সংগ্রহের তারিখ ২০২৪-০৪-২৭।  "রায়, কবিশেখর কালিদাস - বাংলাপিডিয়া"। bn.banglapedia.org। সংগ্রহের তারিখ ২০২৪-০৪-২৭।  3. কলকাতার সাহিত্য সংসদ প্রকাশিত সংসদ চরিতাভিধান ১ম খন্ড তৃৃতীয় মুুুদ্রণ -২০১৬ ISBN 978-81-7955-135-6 সংসদ বাংলা সাহিত্যসঙ্গী, শিশিরকুমার দাশ সংকলিত ও সম্পাদিত, সাহিত্য সংসদ, কলকাতা, ২০০৩ উইকিউক্তিতে কালিদাস রায় সম্পর্কিত উক্তির সংকলন রয়েছে।
মার্ক হথর্ন

মার্ক হথর্ন (ইংরেজি: Mark Hawthorne; জন্ম: ১৬ সেপ্টেম্বর, ১৯৬২) উত্তর আয়ারল্যান্ডের বেলফাস্ট এলাকায় জন্মগ্রহণকারী প্রথিতযশা আইরিশ আন্তর্জাতিক ক্রিকেট আম্পায়ার। ২৮ মে, ২০১১ তারিখে আয়ারল্যান্ড বনাম পাকিস্তানের মধ্যকার সিরিজের প্রথম একদিনের আন্তর্জাতিকের মাধ্যমে প্রথমবারের মতো খেলার পরিচালনায় অগ্রসর হন। ১৩ মার্চ, ২০১২ তারিখে নেদারল্যান্ডস বনাম কানাডার মধ্যকার আইসিসি বিশ্ব টুয়েন্টি২০ বাছাইপর্বের খেলা পরিচালনার মাধ্যমে টুয়েন্টি২০ আন্তর্জাতিকে প্রথমবারের মতো আম্পায়ারিত্ব করেন। জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপে সতেরো জন আম্পায়ারের অন্যতম হিসেবে খেলা পরিচালনা করার জন্যে মনোনয়ন দেয়া হয়। ফেব্রুয়ারি, ২০১৯ সালে ক্রিকেট ওয়েস্ট ইন্ডিজের সাথে ক্যারিবীয় অঞ্চলে আম্পায়ার বিনিময় প্রকল্পে খেলা পরিচালনার জন্যে মনোনীত হন। একই মাসে রোজিওর উইন্ডসর পার্কে ত্রিনিদাদ ও টোবাগো বনাম উইন্ডওয়ার্ড আইল্যান্ডসের মধ্যকার রিজিওনাল ফোর ডে কম্পিটিশনের খেলাটি পরিচালনা করেছিলেন। এপ্রিল, ২০১৯ সালে ক্রিকেট আয়ারল্যান্ড কর্তৃক চারজন আম্পায়ারের একজন হিসেবে তাকে পুরো মৌসুমের জন্যে নিযুক্তি প্রদান করা হয়। এরফলে এবারই প্রথমে ক্রিকেট আয়ারল্যান্ড কর্তৃক এ ধরনের পদক্ষেপ গ্রহণ করা হয়। "Mark Hawthorne"। ESPN Cricinfo। সংগ্রহের তারিখ ১৪ মে ২০১৭।  "Ireland well represented at ICC Regional Conference for Umpires"। Cricket Ireland। ২৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "Pakistan tour of Ireland, 1st ODI: Ireland v Pakistan at Belfast, May 28, 2011"। ESPN Cricinfo। সংগ্রহের তারিখ ১৪ মে ২০১৭।  "ICC World Twenty20 Qualifier, 5th Match, Group A: Canada v Netherlands at Dubai (DSC), Mar 13, 2012"। ESPN Cricinfo। সংগ্রহের তারিখ ১৪ মে ২০১৭।  "Match officials appointed for U19 Cricket World Cup"। International Cricket Council। সংগ্রহের তারিখ ৪ জানুয়ারি ২০১৮।  "Irish umpire Mark Hawthorne selected for West Indies exchange"। Cricket Ireland। ২৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  "25th Match, WICB Professional Cricket League Regional 4 Day Tournament at Roseau, Feb 28 - Mar 3 2019"। ESPN Cricinfo। সংগ্রহের তারিখ ১ মার্চ ২০১৯।  "First-ever full-time umpire season contracts, increased women umpires on Panels"। Cricket Ireland। ৩ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৯।  ইএসপিএনক্রিকইনফোতে মার্ক হথর্ন (ইংরেজি) {{ক্রিকেটআর্কাইভ}} টেমপ্লেটে "id" বা "ref" প্যারামিটার নেই ও উইকিউপাত্তেও তা নেই।
ইথান কার্টার ৩

মাইকেল হান্টার হাট্টার (জন্ম মার্চ ১৮, ১৯৮৩) একজন আমেরিকান পেশাদার কুস্তিগির বর্তমানে তিনি ডাব্লিউডাব্লিউই এর সাথে যুক্ত আছেন, যেখানে তিঞ্জ র ব্র‍্যান্ডের হয়ে ইসি৩ নামে কুস্তি লড়েন। তিনি বেশি পরিচিত টোটাল ননস্টপ একশন রেসলিং/ইমপ্যাক্ট রেসলিং এর জন্য, যেখানে তিনি ইথান কার্টার ৩ নামে কুস্তি লড়তেন। ইমপ্যাক্ট রেসলিং এ তিনি দুইবার টিএনএ ওয়ার্ল্ড হেভিওয়েট চ্যাম্পিয়নশিপ এবং একবার ইমপ্যাক্ট গ্র‍্যান্ড চ্যাম্পিয়নশিপ জিতেছেন। জুলাই ২০০৯ সালে তিনি ডাব্লিউডাব্লিউই এর সাথে চুক্তি করেন, যেখানে তিনি ডেরিক ব্যাট্টম্যান ডাব্লিউডাব্লিউই এর উন্নয়ন ক্ষেত্র ফ্লোরিডা চ্যাম্পিয়নশিপ রেসলিং (এফসিডাব্লিউ) এ কুস্তি লড়া শুরু করেন। তিনি তার প্রথম বারে এনএক্সটি এর চতুর্থ সিসনে কুস্তি লড়েছেন। তিনি ২০১৮ সালে আবারও ডাব্লিউডাব্লিউই এর উন্নয়ন ক্ষেত্র এনএক্সটি তে কুস্তি লড়া শুরু করেন। তিনি ফেব্রুয়ারি ২০১৯ এ মেইন রোস্টারে জায়গা পান যেখানে তিনি চারবার ডাব্লিউডাব্লিউই ২৪/৭ চ্যাম্পিয়নশিপ জিতেছেন। "FCW Profile"। Florida Championship Wrestling। জুলাই ২১, ২০১১ তারিখে মূল থেকে আর্কাইভ করা। সংগ্রহের তারিখ ডিসেম্বর ১০, ২০১০।  "EC3"। WWE। সংগ্রহের তারিখ মে ৯, ২০১৮।  "Ethan Carter III"। Impact Wrestling। জানুয়ারি ২৯, ২০১৮ তারিখে মূল থেকে আর্কাইভ করা। সংগ্রহের তারিখ মে ৯, ২০১৮।  "Michael Hutter"। Online World of Wrestling। ফেব্রুয়ারি ৩, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ১০, ২০১০।  "SPOTTED AT THE WWE PERFORMANCE CENTER THIS WEEK WAS... - PWInsider.com"। www.pwinsider.com। সংগ্রহের তারিখ জানুয়ারি ২৮, ২০১৮।  "Derrick Bateman"। WWE। সংগ্রহের তারিখ জুন ২৯, ২০১১।  উইকিমিডিয়া কমন্সে ইথান কার্টার ৩ সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে Michael Hutter  (ইংরেজি) ইথান কার্টার ৩-এর প্রোফাইল: কেজম্যাচ.নেট, রেসলিংডাটা.কম, ইন্টারনেটের রেস্টলিং ডাটাবেস